294 



11. Fuldvaaren 



Maj er aabenbart den Maaned, der tæller de allerfleste blomstrende 

 Vedplanter; nogle faa har deres Blomstring før Maj, og en Del andre 

 kommer først efter Maj. En Oversigt herover samt over Blomster- 

 biologien vil blive givet i et senere Kapitel (d. 16de). 



Urterne i Fuldvaaren. Løvskovens Indre er endnu lyst, navnlig 

 i Maj Maaneds første Halvdel; mange Træer er da endnu bladløse, 

 og selv om f. Ex. Bøgen er helt udsprungen, vil endnu meget Lys 

 kunne trænge ned mellem Grenene og gennem de ganske unge og 

 tynde Blade, som vel heller ikke er helt udvoksede; Skovbunden kan 

 derfor være grøn og tæt, det visne Løv skjules af Samfund af Hvid- 

 simmer, Skovsyre, Skovmærke, Eamsløg, Skvalderkaal, Bingelurt og 

 mange andre (Fig. 158, 159, 160). 



Urtedækket paa Skovbunden fortsætter sin Udvikling med Dan- 

 nelse af nye Blade, dog kun til Dels. Hesselman (1904: 449) har 

 den Iagttagelse, at de fleste virkelige Skyggeplanter, der kan trives 

 paa de mest beskyggede Steder ; udvikler alle deres Assimilations- 

 organer om Foraaret medens Solplanterne ofte bliver ved at danne 

 nye Skud hele Sommeren igennem ; som saadanne nævner han Bingel- 

 urt, Skovstjerne, Blaa-Simmer, Vaar-Fladbælg (Orobus vernus), Con- 

 vallariaceerne, Druemunke, Ramsløg, Tandrod, Lungeurt. Dog gives 

 der nogle Skyggeplanter, som ogsaa danner nye Blade om Sommeren, 

 naar Træerne er helt udsprungne, f. Ex. Campanula latifolia og Stachys 

 silvatica, men efter hans Iagttagelse skal disse aldrig være særlig 

 talrige paa stærkt skyggefulde Steder. Til disse hører formodentlig 

 ogsaa f. Ex. Ørnebregnen; i Begyndelsen af Maj stikker Bladet sin 

 underlige indrullede Spids op af Skovbunden, mellem de fjorgamle, 

 endnu høje visnede Blade; i Maanedens sidste Del kan dens Blade 

 være fodhøje (30—40 cm.), men endnu ikke helt udfoldede. Brunrod 

 har allerede midt i Maj naaet en Højde af 20— 30 cm; Storkonval (Po- 

 lygonatum multiflorum) kan have naaet lignende Højder og allerede 

 have ret store Blomsterknopper ; ogsaa Skovpadderokke og Elfenbens- 

 padderokke, Skovgaltetand og andre Høj stauder er store; Lungeurt 

 udvikler sine Bosetblade ; ogsaa Skovburren faar nye Blade, og Hum- 

 lens Skud kan allerede være mere end 0,5 m lange og begynde at 

 slynge sig. Alle Græsser og Stargræsser staar friskgrønne, men blom- 

 strer ikke endnu; ligesaa Skovmærke i Maanedens første Dage. Træ- 

 ernes Kimplanter, f. Ex. Ærens, kan have udfoldede Primordialblade. 



Hen i Maj vil alle de lave, unge Planter af Skovtræer, som vokser 

 op i Skoven, være udsprungne; i Slutningen af Maj har jeg i Bøgeskov 

 paa Langeland fundet mange smaa Æreplanter, Aske (paa 20—30 cm 

 Højde), Hasler og Navr (15—20 cm høje) med nys udfoldede Løvblade. 



